Publication: Magyar Közlöny
Issue: MK-2011-25 (Year: 2011, Number: 25)
Era: contemporary
Section: 2011. évi XV. törvény
Paragraph Index: 495

3. megjegyzés 3.1. A jegyzékben szereplõ szabály a megkövetelt legkisebb mennyiségû megmunkálást vagy feldolgozást jelenti, és több megmunkálás vagy feldolgozás elvégzése szintén a származó helyzet megszerzését eredményezheti; viszont a kevesebb megmunkálás vagy feldolgozás elvégzése nem eredményezhet származó helyzetet. Tehát, ha egy szabály elõírja, hogy az elõállítás egy bizonyos szintjén nem származó anyagok felhasználhatók, akkor az ilyen anyagok felhasználása az elõállítás egy korábbi szakaszában megengedett, de egy késõbbi szakaszban már nem. 3.2. Ha a jegyzék egy szabálya meghatározza, hogy egy terméket egynél több anyagból is elõ lehet állítani, ez azt jelenti, hogy az anyagok bármelyike vagy több ilyen anyag is felhasználható. Ez nem jelenti azt, hogy mindegyiket fel is kell használni. Például: A szövetekre vonatkozó szabály kimondja, hogy természetes szálak és egyéb anyagok mellett vegyi anyagok is felhasználhatók. Ez nem jelenti azt, hogy mindkettõt fel kell használni; lehet az egyiket vagy a másikat, vagy mindkettõt használni. Ha azonban ugyanabban a szabályban egy korlátozás vonatkozik egy anyagra, és más korlátozások vonatkoznak más anyagokra, akkor a korlátozásokat csak a ténylegesen felhasznált anyagokra kell alkalmazni. Például: A varrógépekre vonatkozó szabály meghatározza, hogy a felhasznált fonalfeszítõ mechanizmusnak származónak kell lennie, és a felhasznált cikcakk mechanizmusnak szintén származónak kell lennie; ez a két korlátozást csak akkor kell alkalmazni, ha a varrógépbe ténylegesen be is építették az említett mechanizmusokat. 3.3. Ha a jegyzék egy szabálya meghatározza, hogy egy terméket egy bizonyos anyagból kell elõállítani, e feltétel nyilvánvalóan nem akadályozza más olyan anyagok felhasználását, amelyek saját belsõ természetüknél fogva nem felelnek meg a szabálynak. Például: A 1904 vámtarifaszámra vonatkozó szabály kifejezetten kizárja gabonafélék és származékaik használatát, ez azonban nem tiltja ásványi sók, vegyi anyagok és más, nem gabonafélékbõl elõállított adalékok használatát. Például: Egy nem szõtt anyagokból készült árucikk esetében, ha kizárólag nem származó fonál felhasználása megengedett az áruosztályban, nem lehet nem szõtt ruhaanyagból kiindulni – még ha a nem szõtt ruhaanyagokat általában nem is lehet elõállítani fonálból. Ilyen esetekben a kiinduló anyag általában a fonál elõtti fázis, vagyis a szálfázis lesz. A textíliákra vonatkozóan lásd még a 6.3. megjegyzést is. 3.4. Ha a jegyzék egy szabályában két vagy több százalékértéket is megadnak a felhasználható nem származó anyagok legnagyobb értékére, akkor e százalékértékeket nem lehet összeadni. Az összes felhasznált nem származó anyag legnagyobb értéke sohasem haladhatja meg a megadott legmagasabb százalékértéket. Nem lehet továbbá túllépni az adott anyagok vonatkozásában alkalmazandó százalékos arányokat sem.

Source: https://magyarkozlony.hu/hivatalos-lapok/bf6d1be409ceb20b90fb1abf3d3386f39ac0f677/dokumentumok/95e74206f67d4857b2994ca82eaec4b68f5f7882/letoltes